CELEX: 62010CN0572
Language: et
Date: 2010-12-08 00:00:00
Title: Kohtuasi C-572/10: Eelotsusetaotlus, mille on esitanud Tribunal administratif de Saint-Denis de la Réunion (Prantsusmaa) 8. detsembril 2010 — Clément Amedee versus Garde des sceaux, Ministre de la justice et des libertés, Ministre du budget, des comptes publics, de la fonction publique et de la réforme de l'État

5.3.2011   
            
            
               ET
            
            
               Euroopa Liidu Teataja
            
            
               C 72/4
            
         Eelotsusetaotlus, mille on esitanud Tribunal administratif de Saint-Denis de la Réunion (Prantsusmaa) 8. detsembril 2010 — Clément Amedee versus Garde des sceaux, Ministre de la justice et des libertés, Ministre du budget, des comptes publics, de la fonction publique et de la réforme de l'État
   (Kohtuasi C-572/10)
   2011/C 72/07
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal administratif de Saint-Denis de la Réunion
   
      Põhikohtuasja pooled
   
   
      Kaebuse esitaja: Clément Amedee
   
      Vastustajad: Garde des sceaux, Ministre de la justice et des libertés, Ministre du budget, des comptes publics, de la fonction publique et de la réforme de l’État
   
      Eelotsuse küsimused
   
   
               1.
            
            
               Kas code des pensions civiles et militaires de retraite’i (tsiviil- ja sõjaväe vanaduspensionide seadustik) artikli L.12 punktis b 21. augusti 2003. aasta seaduse artikliga 48 muudetud redaktsioonis ning sama seadustiku artiklis R.13 26. detsembri 2003. aasta dekreedi artikliga 6 muudetud redaktsioonis kehtestatud sätteid võib käsitada kaudset diskrimineerimist põhjustavatena Euroopa Liidu [toimimise] lepingu artikli 157 tähenduses bioloogiliste laste vanemate suhtes, võttes arvesse nende meeste osakaalu, kes võivad vastata tingimusele, mis on seotud nende tegevuse katkematult katkestamisega vähemalt kaheks kuuks, ning seda eelkõige sellise õigusliku raamistiku puudumise tõttu, mis võimaldaks neil selle tingimuse täita tasustatud puhkuse raames?
            
         
               2.
            
            
               Kui vastus esimesele küsimusele on jaatav, siis kas sel moel ette nähtud kaudse diskrimineerimise saab muuta õiguspäraseks protokollile nr 14 sotsiaalpoliitika kohta lisatud kokkuleppe artikli 6 lõike 3 sätetega?
            
         
               3.
            
            
               Kui vastus teisele küsimusele on eitav, siis kas direktiivi 79/7/EMÜ (1) sätted takistavad code des pensions civiles et militaires de retraite’i artikli L.12 punkti b ja artikli R.13 jõussejätmist?
            
         
               4.
            
            
               Kui vastus esimesele küsimusele on jaatav ning vastus teisele ja kolmandale küsimusele on eitav, siis kas kõnealuste sätete vaidlustamine peab piirduma ainult diskrimineerimisega, mille need kaasa toovad või tingivad seetõttu, et mõlemast soost ametnikel ei ole võimalik nende sätete kohaldamist nõuda?
            
         
      (1)  Nõukogu 19. detsembri 1978. aasta direktiiv 79/7/EMÜ meeste ja naiste võrdse kohtlemise põhimõtte järkjärgulise rakendamise kohta sotsiaalkindlustuse valdkonnas (EÜT 1979, L 6, lk 24; ELT eriväljaanne 05/01, lk 215).